30.12.2022
ET
Euroopa Liidu Teataja
C 498/13
kohalike ja piirkondlike omavalitsuste Ukraina ülesehitamises osalemise probleeme ja võimalusi; (1) on seisukohal, et detsentraliseeritud ülesehitusprotsess on ka parim viis anda Ukraina kodanikele väljavaade jääda Ukrainasse ja seeläbi vähendada edasisi sisserändevooge.
Samal ajal taunib komitee Ukraina kodanike sisserände kunstlikku takistamist ja nõuab, et peagi kaalutaks nõukogu ajutise kaitse direktiivi 2001/55/EÜ (2) läbivaatamist, et anda pagulastele enam kui kolme aasta pikkune elamisluba;
6. tunnustab Euroopa Ülemkogu otsust anda Ukrainale kandidaatriigi staatus.
Kandidaatriigi staatus peaks saama Ukraina valitsuse uute jõupingutuste liikumapanevaks jõuks reformide läbiviimisel ning ülesehitamine peaks andma võimaluse riigi poliitika edasiseks ühtlustamiseks ELi standardite ja meetmetega.
Sellega seoses rõhutab komitee, et Ukraina ja ELi vaheline assotsieerimisleping hõlmab juba ligikaudu 70 % ELi õigustikust; ootab, et Ukraina jätkaks korruptsioonivastast võitlust, millele viidati Euroopa Komisjoni arvamuses Ukraina Euroopa Liidu liikmeks astumise avalduse kohta kui ühele seitsmest valdkonnast, mida on vaja kiirelt reformida (3).
Seda hinnatakse enne 2022. aasta lõppu.
Reformid peaksid andma ka tagatised abi läbipaistvaks ja õiglaseks jaotamiseks;
7. toonitab, et komitee võiks muu hulgas ühise nõuandekomitee raames algatada meetmeid eelkõige selleks, et valmistada ette ühtlustamist ELi ühtekuuluvuspoliitika õigustikuga ning toetada suutlikkuse suurendamist ja head valitsemistava vastastikuse õppimise ja parimate tavade vahetamise kaudu;
Ukraina ülesehitamise üldpõhimõtted 8. tunneb heameelt Lugano deklaratsiooni üle, milles tunnustatakse Ukraina juhitavat taaste- ja arengukava projekti kui taastamisprotsessi üldraamistikku, mis võimaldab mitmetel sidusrühmadel selles koordineeritult osaleda ja partnerlusi luua;
9. kutsub rahvusvahelist kogukonda Euroopa Liidu juhtimisel üles looma Ukraina valitsuse ning kõigi tema kahe- ja mitmepoolsete partnerite, organisatsioonide, rahvusvaheliste finantsasutuste ja rahastajate vahelise tõhusa koordineeri­ misplatvormi Ukraina taaste- ja arengukava ettevalmistamiseks ja rakendamiseks, ning on seisukohal, et Euroopa Komisjoni kava luua Ukraina ülesehitusplatvorm, mis koordineeriks kõiki Ukraina ülesehitamiseks eraldatavaid rahastamisvahendeid, on seejuures keskse tähtsusega, eeldusel et platvormi on täielikult integreeritud partnerluspõhimõte ning et see kaasab Ukraina ülesehitamiseks loodud linnade ja piirkondade liidu täieõigusliku partnerina kõigisse selle kavandamis- ja rakendusetappidesse;
10. nõustub seisukohaga, et Ukraina ülesehitamise protsessi tuleks diferentseerida nii ajakava, julgeolekuriski ja piirkondliku sõjalise olukorra kui ka konkreetsete ühtekuuluvusega seotud raskuste alusel (4).
Esimene etapp, mis algab tõenäoliselt siis, kui vaenutegevus alles kestab, peaks olema hädaolukorrale reageerimine.
Teine etapp peaks olema pühendatud elutähtsa taristu ja teenuste taastamisele ning kolmas etapp tee sillutamisele pikaajalisele kestlikule majanduskasvule.
Kõigis kolmes ülesehitusetapis on oluline keskenduda omavalitsusüksuste suutlikkuse suurendamisele, et Ukraina kohalikud omavalitsused suudaksid ise oma territooriumi ülesehitamist koordineerida;
11. kutsub ELi ja teisi rahvusvahelisi rahastajaid, sealhulgas üksikuid liikmesriike üles pakkuma esimeses etapis kohest hädaabirahastamist, et aidata Ukraina elanikkonnal järgmine talv ohutult üle elada.
Eesliini piirkondades peaks see rahastamine olema mõeldud humanitaarabi (toit, kütus, ravimid, joogiveesüsteemid ja joogiveepuhastus jne), ajutiste eluasemete pakkumise (telgid, moodulelamud, küttesüsteemid jne), demineerimise ning logistilise toetuse jaoks nende piirkondade ühendatuse tagamiseks, samuti selleks, et tagada vajalikud transpordivahendid, nagu bussid, kiirabi- ja tuletõrjeautod, veoautod, ekskavaatorid jne.
Suhteliselt turvalistes ja lahingutegevusest küllalt kaugel asuvates piirkondades tuleks anda tehnilist abi, et aidata pakkuda teenuseid, majutada ja integreerida riigisiseseid põgenikke, paigutada ümber tööstusvõimsust ning kindlustada transpordikoridorid riiki saabuvale humanitaarabile ja Ukraina ekspordile;
(1) (2) (3) (4)
https://cor.europa.eu/et/engage/studies/Pages/default.aspx?from=01/01/2022&to=01/01/2023 Nõukogu 20. juuli 2001. aasta direktiiv 2001/55/EÜ miinimumnõuete kohta ajutise kaitse andmiseks ümberasustatud isikute massilise sissevoolu korral ning meetmete kohta liikmesriikide jõupingutuste tasakaalustamiseks nende isikute vastuvõtmisel ning selle tagajärgede kandmisel (ELT L 212, 7.8.2001, lk 12).
Komisjoni arvamus Ukraina Euroopa Liidu liikmeks astumise avalduse kohta, 17. juuni 2022, COM(2022) 407.
Vt Ukraina ülesehitamise kava: https://cepr.org/publications/books-and-reports/blueprint-reconstruction-ukraine.